Samuel Schmid

Samuel Schmid (Rüti bei Büren, 1947ko urtarrilaren 8a) suitzar politikaria da. Suitzako Konfederazioko presidentea izan zen 2005ean.

Bernako Unibertsitatean Zuzenbidea ikasi ondoren, abokatu eta notario lanetan aritu zen. Zentroko Batasun Demokratikoa alderdiarekin bat egin zuen, eta bere jaioterriko alkate izan zen 1973tik 1982ra, eta Bernako Kontseilu Nagusiko kide 1982tik 1993ra.

Suitzako Kontseilu Nazionaleko kide izan zen 1994tik 1999ra, eta Estatuen Kontseiluko kide 1999tik 2000ra. 2000. urtean Suitzako Kontseilu Federaleko kide hautatu zuten eta Defentsa sailaz arduratu zen. Suitzako militarrek atzerriko bake-misioetan parte hartzea onartu zuen.

2005ean Suitzako Konfederazioko presidentea izan zen. 2008an liskarrak izan ziren bere alderdiaren barruan eta Schmid, beste kide moderatu batzuekin batera, alderdi hau utzi eta Alderdi Burges Demokratikoarekin bat egin zuen. Urte amaieran Kontseilu Federaleko kide gisa dimititu zuen.

2009an, 2008ko Hego Osetiako Gerra ikertzeko Europar Batasuneko adituen kontseiluko kide izendatu zuten.

Kategoria:Suitzako abokatuak
Kategoria:Suitzako Konfederazioko presidenteak